[{"text_idx": "#000017", "text": "Hegaztien artean honako hauek aurkitzen dira: birigarro arrunta (Turdus philomelos), kaskabeltz handia (Parus major), buztanikara zuria (Motacilla alba), buztangorri iluna (Phoenicurus ochruros), sorbeltza (Apus apus) eta zenbait harrapari; esate baterako, hontz zuria (Tyto alba), apo-hontz europarra (Otus scops) eta belatza bera (Falco tinnunculus)."}, {"text_idx": "#000018", "text": "Ugaztunak bezalako beste fauna talde batzuei dagokienez, mikrougaztunez eta kiropteroez gain, honako hauek daude inbentarioan: erbinudea (Mustela nivalis) eta lepazuria (Martes foina). Anfibio eta narrastiei dagokienez, aldiz, honako hauek daude: txantxiku arrunta (Alytes obstetricans), suge biperakara (Natrix maura) eta sugandilak (Podarcis sp.). Duela gutxi zenbait dragoitxo arrunt (Tarentola mauritanica) antzeman dira Portu Zaharrean. Espezie hori autoktonoa da gure udalerrian."}, {"text_idx": "#000020", "text": "Aldiz, gure ibilbidea landa eremutik eginez gero, aberastasuna areagotu egingo da, eta askotariko txoritxoak ikusi ahal izango ditugu; adibidez, txioak, txirriskila arruntak, kardantxiloak eta txinboak. Txoritxo horien artean bereizgarriena txatxangorri europarra (Erithacus rubecola) izan daiteke."}]